CELEX: 62006CJ0167
Language: fi
Date: 2007-10-25
Title: Yhteisöjen tuomioistuimen tuomio (neljäs jaosto) 25 päivänä lokakuuta 2007. # Ermioni Komninou ym. vastaan Euroopan yhteisöjen komissio. # Muutoksenhaku - Sopimussuhteen ulkopuolinen yhteisön vastuu - EY 226 artiklaan perustuva kantelu - Se, kuinka komissio on kohdellut kantelijoita - Hyvän hallinnon, luottamuksensuojan ja oikeusvarmuuden periaatteet - Laajuus - EY 21 artikla - Oikeus esittää vetoomus - Oikeusasiamiehen tekemien toteamusten merkitys. # Asia C-167/06 P.

Yhteisöjen tuomioistuimen tuomio (neljäs jaosto) 25.10.2007 – Komninou ym. vastaan komissio
      (asia C‑167/06 P)
      Muutoksenhaku – Sopimussuhteen ulkopuolinen yhteisön vastuu – EY 226 artiklaan perustuva kantelu – Se, kuinka komissio on kohdellut kantelijoita – Hyvän hallinnon, luottamuksensuojan ja oikeusvarmuuden periaatteet – Laajuus – EY 21 artikla – Oikeus esittää vetoomus – Oikeusasiamiehen tekemien toteamusten merkitys
      1.                     Muutoksenhaku – Valitusperusteet – Perustelujen puutteellisuus – Se, että ensimmäisen oikeusasteen tuomioistuin turvautuu
            implisiittiseen perusteluun – Hyväksyttävyyden rajat (EY 21 artiklan toinen ja kolmas kohta ja EY 225 artikla) (ks. 22–27
            kohta)
      2.                     Euroopan unionin kansalaisuus – Kansalaisen oikeudet (EY 21 artiklan toinen ja kolmas kohta) (ks. 35–37 kohta)
      3.                     Muutoksenhaku – Valitusperusteet – Tosiseikkojen virheellinen arviointi – Tutkimatta jättäminen – Yhteisöjen tuomioistuimen
            harjoittaman valvonnan piiriin ei kuulu selvitysaineiston arviointi, paitsi jos se on otettu huomioon vääristyneellä tavalla
            (EY 225 artikla ja yhteisöjen tuomioistuimen perussäännön 58 artikla) (ks. 40–46 kohta)
      4.                     Taloudellinen ja sosiaalinen yhteenkuuluvuus – Rakennerahastojen interventio – Yhteisön myöntämä rahoitus kansalliseen toimintaan
            (EY 226 artikla) (ks. 52 kohta)
      5.                     Yhteisön oikeus – Periaatteet – Yhdenvertainen kohtelu (ks. 57 kohta)
      Aihe 
      
         
               Valitus ensimmäisen oikeusasteen tuomioistuimen (viides jaosto) asiassa T-42/04, Komninou ym. vastaan komissio, 13.1.2006
                  antamasta määräyksestä, jolla ensimmäisen oikeusasteen tuomioistuin hylkäsi perusteettomana kanteen, jossa vaadittiin vahingonkorvausta
                  aineettomasta vahingosta, jonka kantajat väittivät kärsineensä sen vuoksi, kuinka komissio kohteli kantajien kantelua, joka
                  koski Kreikassa Prevezassa sijaitsevalle biologiselle puhdistamoyksikölle myönnettyä yhteisön rahoitusta
               
            Ratkaisu 
      1)         Euroopan yhteisöjen ensimmäisen oikeusasteen tuomioistuimen asiassa T-42/04, Komninou ym. vastaan komissio, 13.1.2006 antama
         määräys kumotaan siltä osin kuin ensimmäisen oikeusasteen tuomioistuin ei ole lausunut EY 21 artiklan toinen ja kolmas kohdan
         rikkomiseen perustuvasta kanneperusteesta.
      
      2)         Valitus hylätään muilta osin.
      3)         Euroopan yhteisöjen ensimmäisen oikeusasteen tuomioistuimessa nostettu kanne hylätään siltä osin kuin kanne perustuu EY 21
         artiklan toinen ja kolmas kohdan rikkomiseen perustuvaan kanneperusteeseen.
      
      4)         Ermioni Komninou, Grigorios Ntokos, Donatos Pappas, Vassileios Pappas, Aristeidis Pappas, Eleftheria Pappa, Lamprini Pappa,
         Eirini Pappa, Alexandra Ntokou, Fotios Dimitriou, Zoï Dimitriou, Petros Bolossis, Despoina Bolossi, Konstantinos Bolossis
         ja Thomas Bolossis velvoitetaan korvaamaan tämän oikeudenkäynnin oikeudenkäyntikulut. Ensimmäisessä oikeusasteessa käydyn
         oikeudenkäynnin, jonka päätteeksi Euroopan yhteisöjen ensimmäisen oikeusasteen tuomioistuin antoi asiassa T-42/04, Komninou
         ym. vastaan komissio, 13.1.2006 määräyksensä, oikeudenkäyntikulujen osalta pidetään voimassa se, mikä kyseisen määräyksen
         määräysosan 2 kohdassa on määrätty.